Erdo‘g‘on: “BAA Liviyadagi yollanma jangarilarni moliyalashtirmoqda”

Turkiya prezidenti Rajab Toyyib Erdo‘g‘on Birlashgan Arab Amirliklarining Liviya milliy armiyasi hamda uning qo‘mondoni Xalifa Xaftarni qo‘llab-quvvatlash uchun jangarilar yollashni moliyalashtirayotganini bildirdi. Uning so‘zlariga ko‘ra, BAA Liviyaga qurol-yarog‘ va o‘q-dorilar ham kiritmoqda, deb yozmoqda “Kommersant”.

“Germaniya Federativ Respublikasi kansleri Angela Merkel bilan ushbu mavzuni muhokama qildik. Xaftar — yolg‘onchi, siz esa (GFR) uning yolg‘onlar to‘qishda davom etishiga yo‘l qo‘yyapsiz. Misr va Abu-Dabi administratsiyasi Xaftarning eng yaqin ittifoqchilari”,— degan Erdo‘g‘on Jazoirdan Gambiyaga jo‘nash vaqtida jurnalistlarga bergan intervyusida.
 
Avval BAA Misr, Turkiya, AQSh, Rossiya, Fransiya, Buyuk Britaniya va Italiya Liviyada jang qilayotgan ikkala tomonga ham harbiy ko‘mak bermaslikni kelishib olgandi.
Liviyada ikkita ijro hokimiyati organi hukmronlik qiladi. Tripoli va mamlakat g‘arbi milliy murosa hukumati tomonidan boshqariladi. Sharq Liviya milliy armiyasi boshqaruvi ostida. 2019-yil dekabrida Liviya milliy armiyasi qo‘shinlari poytaxtga yurish boshlagan.
Avval Erdo‘g‘on LMA qo‘mondonini Liviyadagi murosa kelishuvini buzganlikda ayblagandi. Turkiya prezidentining so‘zlariga ko‘ra, LMA vakillari o‘t ochmaslik haqidagi kelishuv shartlariga rioya qilmayapti.